Elba Ramalho

Elba Ramalho (naskiĝinta la 17-an de aŭgusto 1951 en Conceição, Paraibo) estas brazila kantistino kaj kantaŭtorino, kiu foje aktivis ankaŭ kiel aktorino. Ŝia muziko ligas elementojn de foroo, de tradicia muziko el la nordoriento de Brazilo, kun balado, rokmuziko, sambo kaj nordamerika bluso. Kvar fojojn ŝi jam gajnis la premion Grammy pri latinamerika muziko.Biografieto de Elba Ramalho okaze de ŝia prezentado la 27-an de oktobro 2012 en Kolonjo

 Biografio 
Familio Ramalho translokiĝis en 1962 de Conceição al Campina Grande. Elba jam frue ricevis muzikajn inspirojn de sia patro. En 1968 ŝi komencis ludi frapinstrumentaron kaj fariĝis membro de la virina bando As Basas. En 1974 ŝi transloĝiĝis al Rio-de-Ĵanejro, kie ŝi kunprezentis en muzikaloj. Kun la libera teatrogrupo "Chegança" Ramalho prezentvojaĝis tra Brazilo. La grupo prezentis eksperimentemajn teatraĵojn, en kiuj ili uzis elementojn el verkoj de Bertolt Brecht kaj Kurt Weill.Stefan Dornbach: Karneval am Ostbahnhof. Wie Brasilien tanzt und singt: Elba Ramalho im Tempodrom Berlin. En: Frankfurter Allgemeine Zeitung de 11-a de aŭgusto 2000, Berliner Seiten, paĝo 6 Sian unuan kinofilman rolon Ramalho ricevis en 1976 en la dramo Trem Fantasma, kaj ankaŭ en la sekvaj jaroj ŝi okupis kromrolojn en la filmoj Morte e Vida Severina (1977) kaj República dos Assasinos (1979); intertempe ŝi rolis en la teatraĵo el 1978 A ópera do malandro inspirata de Chico Buarque. Ŝia prezentado de „O meu amor” kun Marieta Severo rikoltigis al ŝi unuan surdiskigo-kontrakton kun la diskeldonejo CBS. Ŝi kunlaboris kun multaj tutmonde konataj brazilaj artistoj, elstarigendaj el inter ili estas Alceu Valença, Geraldo Azevedo kaj ŝia kuzo Zé Ramalho.

 Diskaro 
 1979: Ave de prata — vinildisko
 1980: Capim do vale — vinildisko
 1981: Elba — vinildisko
 1982: Alegria — vinildisko
 1983: Coração brasileiro — vinildisko
 1984: Fogo na mistura — vinildisko
 1985: Do jeito que a gente gosta — vinildisko
 1986: Remexer — vinildisko
 1987: Elba — vinildisko
 1988: Fruto — vinildisko
 1989: Popular Brasileira — vinildisko
 1990: Ao Vivo — vinildisko
 1991: Felicidade Urgente — vinildisko
 1992: Encanto — vinildisko
 1993: Devora-Me — vinildisko
 1995: Paisagem — lumdisko
 1996: Leão do Norte — lumdisko
 1996: Grande Encontro — lumdisko
 1997: Baioque — lumdisko
 1997: Grande Encontro II CD
 1998: Flor da Paraíba— lumdisko
 1999: Solar—lumdisko
 2000: O Grande Encontro III — lumdisko
 2001: Cirandeira — lumdisko
 2002: Elba canta Luiz — lumdisko
 2003: Elba canta Luiz ao vivo — lumdisko
 2005: Dominguinhos – Baião de Dois — lumdisko
 2007: Qual o Assunto Que Mais Lhe Interessa? — lumdisko
 2009: Balaio de Amor — lumdisko
 2010: Marco Zero – Ao Vivo — lumdisko

 Filmaro 
 1976: Trem Fantasma
 1977: Morte e Vida Severina
 1979: República dos Assassinos
 1980: Prova de Fogo
 1981: Morte e Vida Severina (televidfilmo)
 1984: Para Viver Um Grande Amor
 1986: Ópera do Malandro
 1990: Lambada
 1996: Não Fuja da Raia (televidserio)
 1997: Mandacaru (televidserio)
 1997: Sai de Baixo (televidserio)
 2006: Alabê de Jerusalém (vidbenda filmo)

 Referencoj 

 Eksteraj ligiloj 

 Oficiala retpaĝo



Kategorio:Brazilaj muzikistoj
Kategorio:Brazilaj aktoroj
Kategorio:Latin Grammy-laŭreatoj
Kategorio:Brazilaj kantaŭtoroj